Bir nechta gigant kompaniyalar onlayn kontentning asosiy yetkazib beruvchisi bo‘ldi

Bir nechta gigant kompaniyalar dunyoda onlayn kontentning asosiy yetkazib beruvchisi bo‘ldi, deya xabar bermoqda UzDaily Xalqaro elektr aloqasi ittifoqining “Axborot jamoatchiligini o‘lchash” ma’ruzasiga tayanib.

Ushbu gigantlardan biri — YouTube videofayllar bilan ayirboshlash bo‘yicha dunyoda eng yirik servisga aylandi, u 61 ta mamlakatda xizmat ko‘rsatadi. YouTube’ga har oyda 1 milliarddan ortiq marta tashrif buyuriladi. Servis’ga har daqiqada 100 soatlik videokontent yuklanadi.
Vikipediya esa eng ko‘p qo‘llaniladigan onlayn ensiklopediya bo‘ldi. Ayni paytda unga 287 tildagi 30 milliondan ortiq maqola kiritilgan.